Mafuriko ya Accra ya mwaka 2015

Mafuriko ya Accra ya mwaka 2015 yalisababishwa na mvua kubwa ya mfululizo kwenye mji wa Accra nchini Ghana, mvua hiyo ilianza tarehe 1/6/2015. Sababu nyingine ni pamoja na mpango mbovu wa makazi katika mji huo, mitaro kushindwa kufanya kazi kutokana na mifereji kuziba na sababu nyingine za kibinadamu. Mafuriko hayo yalisababisha foleni kubwa katika barabara za mji huo pamoja na shuguli za kiuchumi kusimama kutokana na maduka kujaa maji pamoja na wafanyabiashara kushindwa kufika kazini. Meya wa Manispaa ya Accra, Alfred Oko Vanderpuije alieleza mafuriko ayo kuwa ni makubwa. Takribani watu 25 walikufa kwenye mafuriko wakati mlipuko wa sheli uliosababishwa na mafuriko hayo uliua Takribani watu 200.

 Maeneo yaliyo athiriwa 
Kaneshie

Soko la Kashenie na maeneo yake ya karibu yalijaa maji na  magari kushindwa kupita.

Barabara ya Graphic 

Barabara ya Graphic ni sehemu inayopatikana makampuni ya magari, wauza vifaa, na makazi yasiyo rasmi ilikumbwa na mafuriko. Maonyesho ya magari ya Toyota na rana yalifunikwa na maji.

Moto wa goil

Mnamo tarehe 3/6/2015, sheli ya mafuta ya Goil iliyo karibu na makutano ya barabara ya Kwame Nkuruma ililipuka na kuunguza watu na magari yaliokua jirani. Pia moto huo uliunguza kituo cha kubadilishia fedha za kigeni na duka la madawa vilivyokua jaribu. Zaidi ya watu 200 walihofiwa kufa na miili ilipelekwa katika hospitali ya kijeshi ya 37.  Na hapo baadae hospitali ilitangaza kua haitaweza kuchukua miili mingine zaidi. Chanzo cha moto huo kilikiwa bado hakijafahamika. Tarehe 4/6/2015 meya wa Accra Alfred Vanderpuije, mbunge wa Korle Klottey Nii Armah Ashitey na Rais John Mahama walitembelea tukio ilo.

 Majibu 
 Rais Mahama alitangaza siku tatu za maombolezo ya taifa kwa waathirika waliokumbwa na mafuriko na mlipuko. Serikali ilitoa shilingi milioni sitini za Ghana kuwasaaidia waathirika..  

 Marejeo 

Jamii:Wiki4HumanRights 2025
Jamii:2015
Jamii:Accra